শহরে ফিরছে বেহালা ক্ল্যাসিক্যাল ফেস্টিভ্যাল,পন্ডিত হরিপ্রসাদ চৌরাসিয়াকে বিশেষ সম্মাননা

কলকাতা: বেহালা ক্ল্যাসিক্যাল ফেস্টিভ্যাল(Behala Classical Festival) এর চতুর্দশ সিজন আগামী ১১ জানুয়ারি থেকে ১৪ জানুয়ারি,২০২৬, বেহালা ব্লাইন্ড স্কুলের মাঠে(Behala Blind School ground) অনুষ্ঠিত হতে চলেছে। প্রতিদিন বিকেল ৫:৩০টা থেকে। আয়োজক বেহালা সাংস্কৃতিক সম্মিলনী শহরে শীত পড়তেই এই শাস্ত্রীয় সঙ্গীতের অনুষ্ঠানের জন্য অপেক্ষায় থাকেন সঙ্গীত প্রিয় মানুষ। এই বছর বিশিষ্ট বাঁশি বাদক পদ্মবিভূষণ পন্ডিত হরিপ্রসাদ চৌরাসিয়াকে(Pandit Hariprasad Chaurasia,clasical flautist) বিশেষ সম্মাননা প্রদান করা হচ্ছে তাঁর অসামান্য সঙ্গীতযাত্রার জন্য।

আরও পড়ুন: রজতজয়ন্তীতে বিরাট চমক! আসছে শিবপ্রসাদ-নন্দিতার নতুন ছবি

১১ জানুয়ারি সঙ্গীত পরিবেশন করবেন কেড়িয়া ব্রাদার্স (সরোদ ও সেতারের যুগলবন্দী ), হরিশ তিওয়ারি ( কন্ঠ সঙ্গীত ), ১২ জানুয়ারি পন্ডিত অজয় চক্রবর্তী ( কন্ঠ সঙ্গীত ), রাহুল শিবকুমার শর্মা ( সন্তুর ), সূর্যদীপ্ত ভট্টাচার্য ( চতুরঙ্গী ), ১৩ জানুয়ারি পূর্বায়ণ চট্টোপাধ্যায় ( সেতার ), অভিষেক বরকার ( সরোদ ), সঙ্গীত মিশ্র ( সারেঙ্গী ), অম্বি সুব্রমণিয়াম ( বেহালা ), ১৪ জানুয়ারি তেজস্বিনী ডি ভারনেকর ( কন্ঠ সঙ্গীত ), শুভেন্দ্র রাও ( সেতার ), সরওয়ার হোসেন ( সারেঙ্গী ), হরিপ্রসাদ চৌরাসিয়া, রাকেশ চৌরাসিয়া ( বাঁশি), ওজাস আধিয়া ( তবলা )।

সংস্থার পক্ষ থেকে সন্দীপন ব্যানার্জি, সম্পাদক, বেহালা সাংস্কৃতিক সম্মিলনী, জানালেন,” গত তেরো বছরের মতো এবছরও আয়োজিত হচ্ছে শাস্ত্রীয় সঙ্গীতের এই বাৎসরিক অনুষ্ঠান। এবছর জীবনকৃতি সম্মান প্রদান করা হবে পন্ডিত হরিপ্রসাদ চৌরাসিয়াকে। এর আগে এই সম্মান প্রদান করা হয়েছে পন্ডিত পারভিন সুলতানা, পন্ডিত অনিন্দ্য চট্টোপাধ্যায় এর মতো আরো অনেক বিশিষ্ট সঙ্গীত গুণীদের। ভালো লাগছে আরো একবার আমরা আবার এই অনুষ্ঠান এক হতে পারছি।”